รู้สึกช่องคลอดแห้งๆค่ะ ขนาดรู้สึกมีอารมณ์ทางเพศแต่ก็ยังช่องคลอดแห้งค่ะไม่มีน้ำ แล้วระคายเคือง คันยุบยิบอยากจะเกาบ่อยมากเลยค่ะ ควรทำยังไงคะ ทานยาตัวไหนหรือต้องมีวิธีดูแลอย่างไรเบื้องต้นคะ
สวัสดีค่ะ อาการช่องคลอดแห้ง คันในช่องคลอด อาจจะเกิดจาก วัยทอง อยู่ในช่วงให้นมบุตรหรือคลอดลูก การใช้ยาคุมกำเนิดบางประเภท การไปผ่าตัดรังไข่ออก โดยฮอร์โมนเอสโตรเจนถูกผลิตขึ้นที่รังไข่ เมื่อมีการผ่าตัดรังไข่ออกจึงส่งผลกระทบต่อปริมาณฮอร์โมนเอสโตรเจนในร่างกายได้ มีความเครียดอย่างรุนแรง อาการซึมเศร้า หรือการออกกำลังกายอย่างหนัก เป็นต้นในเบื้องต้นควรงดการมีเพศสัมพันธ์ไปก่อน ไม่ซื้อยาปรับฮอร์โมนใดๆมาใช้เอง สังเกตอาการ ถ้ายังคัน แห้งในช่องคลอดมากๆจนเจ็บ มีเลือดออก ควรไปพบแพทย์เพื่อตรวจเพิ่มเติม